Казимир Малевич
Казимир Северинович Малевич (; ) е украински художник и теоретик на изкуството от полски произход. Там той се включва в артистичния авангард и става един от основоположниците на абстракционизма и супрематизма.

Биография 
Казимир Малевич е роден близо до Киев на 23 февруари (11 февруари стар стил) 1879 г.. От 1895 до 1896 г. учи в художествено училище в Киев, а през 1904 г. се премества в Москва. Там учи в Московското училище по рисуване, скулптура и архитектура (1904 – 1910), както и при Фьодор Рьорберг. При пътуване до Париж през 1912 г. е повлиян от кубизма, след което създава абстрактния стил, който нарича супрематизъм.

След Руската революция от 1917 г. Малевич е назначен в министерството на просветата (1918 – 1919), преподава във Витебск (1919 – 1922), Петроград (1922 – 1927), Киев (1927 – 1929) и отново в Ленинград (1930).

През 1927 г. Малевич прави голяма ретроспективна изложба в Германия, която му донася международна известност. Той успява да остави там много от картините си, преди да се върне в Съветския съюз. При кампанията на правителството срещу модернистичното изкуство Малевич е подложен на преследвания. Много негови картини са конфискувани и унищожени и той умира в бедност и изолация в Ленинград през 1935 г.

Галерия

Библиография 
 Биографии
 Александра Шатских. Казимир Малевич. Москва: Слово, 1996, 96 с.
 Григорий Анисимов. Кумир поверженный – всё Бог. Повесть о художнике Казимире Малевиче. Москва: Лира, 2001, 280 с. ISBN 5-85164-060-X
 Жил Нере. Малевич. Москва: TASCHEN, Арт-Родник, 2003, 96 с. ISBN 5-9561-0015-X
 Ксения Букша. Малевич. Москва: Молодая гвардия (Жизнь замечательных людей. Малая серия), 2013, 336 с. ISBN 978-5-235-03656-7

Източници

Външни препратки 
 k-malevich.blogspot.com
 k-malevich.ru

Руски художници
Украински художници
Художници абстракционисти
Поляци в Русия
Родени в Киев
Починали в Санкт Петербург
Починали от рак